પતિને સેવ્યા કરતી ઉત્તમ વર્ણવાળી સ્ત્રી સુંદર મુખવાળા પુત્રને, સૌભાગ્યને, આભૂષણ, વસ્ત્રો – અલંકારોયુક્ત સૌભાગ્ય, રૂપ, તેજ, યશ, કીર્તિ તથા ઉત્તમ ફળ પ્રાપ્ત કરે છે. સ્ત્રી પતિની કૃપાથી બધું મેળવે છે એમાં સંશય નથી. જે સ્ત્રી પોતાનો પતિ હયાત હોય છતાં વ્રત-ઉપવાસ આદિ કરે છે તેનું એ ધર્મસેવન નિષ્ફળ થાય છે. એ પ્રમાણે પતિસેવા છોડી બીજા ધર્મ કરનારી એ સ્ત્રી વ્યભિચારિણી કહેવાય છે. આ ધરતી પર સ્ત્રીઓનું યૌવન, રૂપ તથા અવતાર કે જન્મ એ કેવળ તેના પતિ માટે ઉપયોગી છે. આ સંસારમાં જે સ્ત્રી ઉપર તેનો પતિ સંતુષ્ટ થાય છે તે ઉત્તમ પુત્રવાળી તથા ઉત્તમ યશવાળી થાય છે. તેવી પતિવ્રતા દર્શન કરવા યોગ્ય છે, પણ જે સ્ત્રી પતિથી રહિત હોય તે દર્શનને યોગ્ય હોતી નથી. એવી સ્ત્રીને સુખ, રૂપ, યશ, કીર્તિ તથા પુત્રો ક્યાંથી પ્રાપ્ત થાય? ન જ થાય. એવી પતિરહિત સ્ત્રી સંસારમાં મોટું દુઃખ ભોગવે છે.